Thalassotherapia Opatija

Thalassotherapia Opatija specijalna bolnica za medicinsku rehabilitaciju bolesti srca, pluća i reumatizma. Smještena u centru Opatija, u ulici Maršala Tita kao kompleks od šest zgrada u kojima se nalaze Klinika za liječenje, rehabilitaciju i prevenciju bolesti srca i krvnih žila, odjel za fizikalnu medicinu i rehabilitaciju, Thalasso Wellness Centar Opatija i hotel Villa Dubrava. Thalassotherapia Opatija je i nastavna baza Medicinskog fakulteta u Rijeci i Medicinskog fakulteta Sveučilišta J. J. Strossmayera u Osijeku. Ustanova zapošljava 250 djelatnika od kojih je 37 specijaliziranih liječnika iz područja kardiologije, reumatologije, fizikalne medicine, radiologije, dermatologije, neurologije i endokrinologije. Povijest Kao što je izrastanje prve opatijske – Villa Angiolina – označilo početak stoljetne liburnijske modro-zelene turističke bajke, osnivanje opatijske Thalassotherapije pokazalo se presudnim događajem novijeg razvoja organiziranog zdravstvenog turizma i ukupne zdravstvene djelatnosti naše zemlje. Davna vjerovanja u ljekovitost prirodnih činitelja, iskustvena opažanja o snazi mora i sunca, postupno su se stoljećima medicinski provjeravala i znanstveno oblikovala, i ustrajnošću legendarnog austrijskog balneologa Julisa Glaxa, svjetski poznatog kirurga – Theodora Billrotha i osnivača bečke laringologije – Leopolda Schröttera Von Kristellija te poduzetničkom genijalnošću Friedricha Schülera stvorile značajnu osnovu lječilišne djelatnosti, potvrđenu i proglašenjem Opatije klimatskim lječilištem ("Kurortom") još davne 1889. godine, čime je Austro-Ugarska Monarhija i službeno utemeljila novu europsku carsku zdravstvenu destinaciju. Već tada su u Opatiji razvijane brojne nove metode zdravstvenih tretmana, koji su, iako danas tek povijesno interesantni i metodološki edukativni, u vremenu svog razvoja predstavljali najsuvremenije znanstvene dosege. Indikacije za boravak u Opatiji zadirale su doista u sve grane medicine i društvenog života, a svevremenska popularnost Opatije kao zdravstveno-turističke destinacije u ozračju pozitivnih političkih i stručno-medicinskih okolnosti doveo je 1957. godine do službenog osnivanja Thalasotherapije Opatija, najprije kao Instituta, potom Zavoda zatim Specijalne bolnice za medicinsku rehabilitaciju bolesti srca, pluća i reumatizma. Od samih je početaka osnovna aktivnost opatijske Thalasotherapije usmjerena tretmanu kardioloških bolesnika. Klinika je obavila prvu ergometriju na području SFR Jugoslavije i osnivanjem kardiološkog dijagnostičkog laboratorija, prvog te vrste u zemlji. Upravo u ovoj je ustanovi učinjen i prvi ehokardiografski pregled u Primorsko-goranskoj županiji. Uslijedilo je vše stručnih domaćih i međunarodnih medicinskih skupova, suradnja sa Svjetskom zdravstvenom organizacijom na području rehabilitacije i sekundarne prevencije bolesnika s akutnim infarktom miokarda te aktivno učešće u programima rehabilitacije kardioloških bolesnika Ministarstva zdravstva Sjedinjenih Američkih Država i suradnja s vrhunskim europskim zdravstvenim udrugama i osiguravateljima. Thalassotherapia je među prvima u Europi uvela moderne, tada avangardne principe aktivne rehabilitacije bolesnika sa srčanim infarktom, promovirajući se u vodeći centar za rehabilitaciju kardioloških bolesnika u zemlji i ovom dijelu Europe. U 2017. godini otvoren je Laboratorij za kateterizaciju srca – angio sala, čime Thalassotherapija Opatija obilježava 60. godišnjicu osnutka te ide prema ostvarenju misije koju je zacrtala: daljnje subspecijalističko usavaršavanje i stjecanje međunarodne prepoznatljivosti u vrlo uskim područjima suvremene kardiologije i rehabilitacije.[nedostaje izvor] Klinika za liječenje, rehabilitaciju i prevenciju bolesti srca i krvnih žila Još od osnivanja 1957. godine Thalassotherapia Opatija, zauzela je vodeće mjesto u dijagnostici, prevenciji i rehabilitaciji kardiovaskularnih bolesti unutar svoje regije, ali i u okvirima bivše Jugoslavije.[nedostaje izvor] Nakon kasnije stagnacije, razdoblje posljednjih desetak godina, obilježeno je u ovoj ustanovi trajnim i sustavnim ulaganjem u razvoj infrastrukture i u kadrove. Navedeno je rezultiralo dosizanjem visokih stručnih standarda, a potom i stjecanjem statusa nastavne baze Medicinskog fakulteta u Rijeci i Medicinskog fakulteta u Osijeku. Te je naposljetku 16. listopada 2009. godine nakon 52 godine uspješnog rada i razvoja Thalassotherapia Opatija službeno stekla naziv Klinike za liječenje, rehabilitaciju i prevenciju bolesti srca i krvnih žila. Kliniku vodi 17 liječnika specijalista i više od 20 medicinskih sestara s četiri ambulante za ergometrijsko testiranje, tri ambulante za ehokardiografiju, te pet kardioloških kliničkih ambulanti. dijagnostički postupci (EKG, ergometrija, ergospirometrija, Echokardiorafija, TEE, Doppler krvnih žila, Echo stress, Holter monitoring, Ultrazvuk) radiološki postupci (RTG, MR, MSCT) Fizikalna medicina i rehabilitacija Usporedo s osnivanjem Centra za rehabilitaciju kardiovaskularnih bolesnika, odvijalo se i organiziranje Odjela za fizikalnu medicinu i rehabilitaciju. Danas je to odjel kojeg čine specijalisti fizikalne medicine i rehabilitacije te fizioterapeuti i medicinske sestre. Termoterapija Elektroterapija Inhalacije Mehanoterapija (Masaže, Udarni val, Kinetek, 3 T magnet) Hidroterapija Medicinska gimnastika Manuelne tehnike (PIR, BOBATH, PNF, TRIGGER, McKENZIE, DNS, K-TAPING) Medicinska tehnologija (Izokinetika, D-WALL – digitalno ogledalo, antigravitacijska traka, trenažni bicikl s virtualnim stazama) Wellness Centar Thalassotherapia Opatija njeguje tradicionalne vrijednosti, ali i uvodi nove trendove slijedom čega je i 2005. godine izgrađen Thalasso Wellness Centar Opatija – medicinski wellness na ukupnoj površini od 2500 m2.Thalasso Wellness Centar Opatija nudi sadržaje bazirane na korištenju morske vode i sastojaka mora. Wellness, programi relaksacije, medicinske kozmetologije i ostali programi samo su nadopuna medicinskoj ponudi, a jedinstveni program medicinskog wellnessa pod nadzorom liječnika-specijalista glavni je proizvod Thalasso wellness centra Opatija. Godine 2016. u sklopu Thalasso Wellness Centra Opatija otvoren je i Centar estetske kirurgije. Villa Dubrava Villa Dubrava je smještajni objekt koji posluje u sastavu Thalassotherapije Opatija te je toplim hodnikom povezana s medicinskim i wellness dijelom. Smještaj hotela uz šetnicu Lungomare i bogato mediteransko zelenilo garantira ugodan odmor i opuštanje u miru i mirisima mediteranskog bilja. Izvori Vanjske poveznice Thalassotherapia Opatija